**SLOVENŠČINA – 7. b 8. 5. 2020**

Vaših zaključkov sedajle večinoma še nisem dobila, tako da še ne vem, kaj ste zapisali.

V Jurčičevi humoreski pa je zaključek tak:

… Niso in niso se mogli odločiti, kdo je kriv. Takrat je prišel mimo berač in vedež Flere Krivostegno. Naposled so ljudje sklenili, naj razsodi vedež. Po dolgem premisleku se je bistroumnež odločil in razsodil. Kozel naj je devetkrat udarjen po svoji senci, Lukež pa mora vse to gledati z zavezanimi očmi. Andraž Slamorezec je od veselja kar poskočil in zavriskal.

Danes boš pa kot uvod v branje današnjega besedila najprej malo razmišljal o vzdevkih:

Kaj je vzdevek? Ali imaš ti kakšen vzdevek? Ga imajo tvoji prijatelji, sošolci?

Kakšni so običajno vzdevki: duhoviti, žaljivi, nesmiselni, neumni?

Kako se osebe odzivajo na takšne vzdevke: se ob tem zabavajo, jih to jezi, postanejo nasilne?

Sedaj pa poišči v berilu besedilo **Prežihovega Voranca: Potolčeni Kramoh** (v mojem je na strani 93) in ga počasi preberi. Poglej tudi razlago manj znanih besed ob robu besedila. Če še kakšne besede ne razumeš, jo poišči v spletnem slovarju SSKJ.

Naslednjič dobiš nekaj vprašanj, na katera boš odgovoril.

Lepo bodi, učiteljica Sanda